OBRAZAC UGOVORA

ZAGREBAČKA ŽUPANIJA, Zagreb, Ulica grada Vukovara 72, OIB: 07132269553, (u nastavku: Županija), zastupana po Županu, mr. sc. Stjepanu Kožiću, dipl. ing. 
i
_________________________, ______________________, OIB: _____________ (nastavku: Korisnik), koju zastupa ravnatelj, ____________________, zaključuju slijedeći

U G O V O R
Broj: _____________
o dodjeli sredstava za sufinanciranje nabave medicinske opreme

Članak 1.
Ovim Ugovorom  Županija i Korisnik uređuju sva pitanja vezana uz dodjelu sredstava za sufinanciranje nabave medicinske opreme, koja sredstva je Korisnik ostvario temeljem dostavljene prijave na Javni poziv za sufinanciranje nabave medicinske i laboratorijske opreme bolničkih ustanova i poliklinika na području Grada Zagreba u 2026. godini, objavljen __. _________ 2026., web stranica Zagrebačke županije (www.zagrebacka-zupanija.hr).

Članak 2.
Županija dodjeljuje Korisniku novčana sredstva za nabavu sljedeće medicinske/ laboratorijske opreme : __________________________________________.
Novčana sredstva za sufinanciranje nabave opreme/uređaja iz stavka 1. odobravaju se u iznosu _______________ eura.
Članak 3.
Korisnik se obvezuje:
· provesti postupak nabave opreme/uređaja iz članka 2. ovog Ugovora,
· nakon provedenog postupka nabave dostaviti Županiji Zahtjev za isplatu sredstava.

Članak 4.
Zahtjev za isplatu sredstava Korisnik dostavlja na propisanom obrascu „Zahtjev za isplatu sredstava za sufinanciranje nabave medicinske/laboratorijske opreme“ koji je sastavni dio Javnog poziva i dostupan je na službenim mrežnim (web) stranicama Zagrebačke županije.
Zahtjev za isplatu sredstava mora sadržavati:
· izvješće Korisnika o provedenoj nabavi,
· račun dobavljača, ugovor ili drugi dokument iz kojeg je vidljivo da je nabava provedena te koja je cijena uređaja čija se nabava sufinancira,
· primopredajni zapisnik ili drugi dokument iz kojeg je vidljivo da je uređaj koji je predmet sufinanciranja isporučen Korisniku.

Članak 5.
Zahtjev za isplatu sredstava Korisnik se obvezuje dostaviti Županiji u roku 15 dana od provedene nabave i isporuke medicinske opreme.
[bookmark: _GoBack]Krajnji rok za dostavu Zahtjeva je 15. prosinca 2026.
Ukoliko Korisnik ne dostavi Zahtjev u krajnjem roku zbog opravdanih razloga, ili nastanu okolnosti na koje nije mogla utjecati i nije u mogućnosti realizirati nabavu, dužan se u pisanom obliku očitovati Županiji o istom.  
U slučaju nesukladnosti odobrenog iznosa sredstava i sredstava navedenih u Zahtjevu za isplatu sredstava tj. ako nakon provedenog postupka nabave cijena uređaja bude manja ili veća od ponude, Županija će izvršiti isplatu sukladno podnesenom Zahtjevu, ali ne u većem iznosu od sredstava utvrđenih člankom 2. stavak 2. ovog Ugovora.

Članak 6.
Županija se obvezuje doznačiti na IBAN račun Korisnika novčana sredstva iz članka 2. ovog Ugovora, po uredno zaprimljenom Zahtjevu za isplatu sredstava, u roku 15 dana od  zaprimanja Zahtjeva. 
Korisnik nije dužan dostaviti posebno Izvješće o namjenskom utrošku odobrenih sredstava.

Članak 7.
Županija neće isplati Korisniku novčana sredstva iz ovog Ugovora u slučaju:
· ako ne dostavi Zahtjev za isplatu sredstava,
· ako Zahtjevu priloži neistinitu dokumentaciju,
· ako ne provede nabavu ili ukoliko nabavi drugu medicinsku i laboratorijsku opremu od one za koju je ostvario pravo na sufinanciranje.

Članak 8.
Korisnik je dužan medicinsku/laboratorijsku opremu sufinanciranu od strane Zagrebačke županije zadržati u funkciji, ne smije ju prodati ili na drugi način otuđiti slijedeće dvije godine.
Članak 9.
Ovaj Ugovor stupa na snagu danom potpisa obiju strana i sastavljen je u dva(2) istovjetna primjerka od kojih po jedan (1) zadržava svaka strana.

Članak 10.
Ugovorne strane suglasne su da će eventualne sporove rješavati sporazumno, a u slučaju spora nadležan je sud u Zagrebu.

 RAVNATELJ

__________________________
	ZAGREBAČKA ŽUPANIJA
ŽUPAN

mr. sc. Stjepan Kožić, dipl. ing.

